McEwen har deltatt i Tour de France ved tolv anledninger, i 1997-2000, 2002-2008 og 2010. Han har vunnet 12 etapper i løpet, og vant poengkonkurransen tre ganger, i 2002, 2004 og 2006. I 1999 på 20. etappe vant han sprinten i Paris på Champs-Élysées. I 2002 vant han 3. etappe: Metz–Reims og 20. etappe: Melun–Paris. I 2004 vant han 3. og 9. etappe. I 2005 vant han 5. etappe, 7. etappe og 13. etappe. I 2006 vant han 2., 4. og 6. etappe. I 2007 vant han den 1. etappen, men måtte gi seg etter den 8. etappen fordi han ikke klarte å sykle i mål før tidsfristen gikk ut.